
ΜΙΑ Σ ΥΝΕΝΤΕΥΕΗ ΤΟΥ 



ΣΤΟ ΑΝΑΡΧΙΚΟ ΑΕΛ ΤΙΟ ΑΝΤΙ ΠΛΗΡΟΦΟΡΗΣΗΣ ΚΑΙ ΔΡΑΣΗΣ 



ίναι απαραίτητο πιστεύω να ξεκινήσεις λέγοντας 
κάποια πράγματα για το τι είναι ο αναρχο-πριμιτιβισμός. 
Είναι αρκετά άγνωστο έδαφος και θα ήταν ενδιαφέρον 
να ακούσουμε τι αντιπροσωπεύει και ποια είναι η δρά¬ 
ση των πριμιτιβιστών στις ΗΠΑ. 

ϋΖ: Καταρχήν ξεκινάμε με την ιδέα ότι αναρχία ση¬ 
μαίνει να κατανοείς και να αντιτίθεσαι σε κάθε μορφή 
κυριαρχίας. Πιστεύουμε πως η κυριαρχία έχει πολύ βα¬ 
θιές ρίζες και πως τώρα διέρχεται μια περίοδο κρίσης, 
η οποία προκαλεί μια ακόμα βαθύτερη αμφισβήτηση 
και καταγγελία των θεσμών της. Αυτή η αμφισβήτηση 
συμπεριλαμβάνει ίσως την εξημέρωση, τον καταμερι¬ 
σμό της εργασίας, τα θεμέλια του τεχνολογικού πολιτι¬ 
σμού, του βιομηχανικού τρόπου ζωής... Εμείς προσπα¬ 
θούμε απλά να θέσουμε ή να προσθέσουμε ερωτήμα¬ 
τα στη συζήτηση περί του τι είναι η αναρχία και τι ση¬ 
μαίνει να είσαι ενάντια στην κυριαρχία. Από μια πολύ 
γενική θεωρητική άποψη σε αυτή την κατεύθυνση κι¬ 
νούμαστε. 

Ειδικά μέσα από την αμερικάνικη εμπειρία, βλέπου¬ 
με, καλύτερα ίσως από άλλους, πόσο άσχημα πάνε τα 
πράγματα, κοινωνικά, οικολογικά και από κάθε άλλη 
πλευρά. Αυτό μας παρακινεί να σκεφτούμε πως η κρί¬ 
ση που ζούμε έχει πολύ βαθιά λογική και πολύ βαθιά 
προέλευση. Κατά τη γνώμη μου, γι' αυτόν ακριβώς το 

λόγο ο αναρχο-πριμιτιβισμός ή πριμιτιβισμός προσελ¬ 
κύει το ενδιαφέρον τόσων ανθρώπων, γι’ αυτό εξαπλώ¬ 
νεται: είναι απλά επειδή τα πράγματα πάνε τόσο άσχη¬ 
μα, και όλο και χειροτερεύουν με μία ταχύτητα που κα¬ 
θιστά επιφανειακές πολλές από τις άλλες απαντήσεις 
που δίνονται. Έτσι, δεν διαθέτουμε ένα σύνολο απα¬ 
ντήσεων ή ιδεολογικών ορισμών, τουλάχιστον ελπίζου¬ 
με πως όχι. Θέλουμε και προσπαθούμε να επιμείνουμε 
σε κάποια ζητήματα που μας απομακρύνουν από τον 
αριστερισμό. Είναι πιστεύω μια γενική τοποθέτηση, 
που αναδεικνύει ερωτήματα όπως τι είναι η τε¬ 
χνολογία, τι είναι ο πολιτισμός. Ίσως αυτό που 
βλέπουμε σήμερα να είναι κάτι που υπήρχε απ' 
την αρχή και τώρα βρισκόμαστε μπροστά στο 
τελικό προϊόν του. Έχουμε λοιπόν μια προσέγ¬ 
γιση που αναλύει τα πράγματα με βάση την ε¬ 
ξημέρωση και τον καταμερισμό της εργασίας, 
και όχι αυτήν της αριστερός που μιλάει απλά 
για τον καπιταλισμό. Το ερώτημα είναι πού βρί¬ 
σκεται ο καπιταλισμός, γιατί υπάρχει σήμερα μ' 
αυτό τον τρόπο και από που πηγάζει; Πώς 
μπορούμε να αγωνιστούμε ενάντια στον καπι¬ 
ταλισμό αν δεν κατανοούμε ότι η τεχνολογία α¬ 
ποτελεί την ενσάρκωση και μετενσάρκωσή του, 
ότι είναι συστατικό μέρος του προβλήματος και 
όχι κάτι διαχωρισμένο; 

Στο επίπεδο της πρακτικής και του πώς κι¬ 
νούμαστε, είναι δύσκολο να έχουμε ένα συγκε¬ 
κριμένο πρόγραμμα, μια τακτική βασισμένη στη 
συγκεκριμένη φιλοσοφία. Σε γενικές γραμμές 
νομίζω πως οι πριμιτιβιστές είναι ιδιαίτερα μα¬ 
χητικοί. Ορισμένα παραδείγματα είναι το Σήατλ, 
το Ευρβηθ όπου ζω, και άλλα μέρη. Αλλά δεν 
μπορώ να ισχυριστώ ότι γνωρίζω πού ακριβώς 
βρίσκεται αυτή η σύνδεση μεταξύ πριμιτιβισμού 
και μαχητικότητας. Δεν σημαίνει αναγκαστικά 
πως είναι όλοι υπέρ της καταστροφής της ιδιο¬ 
κτησίας. Υποθέτω πως θα μπορούσε να υπάρ¬ 
χει και μια ρεφορμιστική προσέγγιση των ίδιων 
ακριβώς ζητημάτων. Εμείς φυσικά απορρίπτου¬ 
με κάτι τέτοιο. Πιστεύω πως ένας καλός λόγος 
που κάνει επιτακτική τη μαχητικότητα είναι το 
γεγονός πως η αμφισβήτηση των πραγμάτων 
είναι έγκυρη μόνο όταν γίνεται με επίμονο τρό¬ 
πο. Είναι αναγκαίο να επιμένει κανείς για να δη- 
μιουργηθεί ένα ανοιχτό πεδίο δημόσιας συζήτη¬ 


σης στην κοινωνία σχετικά με την κεντρικότητα τέτοιων 
ζητημάτων. Και πρέπει να πιέσουμε για να γίνει αυτό α¬ 
νοιχτά, να αναγκάσουμε τους ανθρώπους να αναρωτη¬ 
θούν ποιος είναι ο λόγος που κάποιοι κάνουν ακραίες 
πράξεις, να σκεφτούν ποιος είναι ο στόχος. Τότε έχεις 
μια συζήτηση και περισσότερο διάλογο, αλλιώς όλα θα 
περνούσαν απαρατήρητα. Αυτό νομίζω είναι αρκετά 
προφανές. 

- Στις ΗΠΑ κυρίως, έχει ασκηθεί κριτική στον πριμιτι¬ 
βισμό από διαφορετικές οπτικές γωνίες. Από τη μια 
πλευρά γνωρίζω πως υπάρχει μια εξαντλητική συζήτη¬ 
ση γύρω από το τι ακριβώς προτείνει, μια αγωνία για το 
αν είναι εφικτή η επιστροφή σε μια “πρωτόγονη" κοινω¬ 
νία... Από την άλλη, μέσα στις συνθήκες του αγώνα έχει 
θεωρηθεί πολυτέλεια ή και αποπροσανατολισμός να ε¬ 
πιμένει κανείς σε εναλλακτικές κατευθύνσεις και να 
προσπαθεί να τις πραγματώσει. Φαντάζομαι είναι λίγο 
συγχυσμένο το πεδίο για το αν ο πριμιτιβισμός αποτε¬ 
λεί απλά μια επίκαιρη ακραία κριτική στα θεμέλια της 
κυριαρχίας ή αν πρόκειται και για την πρόταση ενός άλ¬ 
λου μοντέλου κοινωνικής οργάνωσης. Τι λες γι' αυτό; 

ϋΖ: Θεωρώ πως είναι καλύτερο να αποφεύγουμε να 
θέτουμε πρότυπα ή να προτείνουμε μια συγκεκριμένη 
μορφή κοινωνίας. Κατά τη γνώμη μου ο πριμιτιβισμός 

είναι περισσότερο μια κριτική γι' αυτό που υπάρχει σή¬ 
μερα, για την τεχνολογία, τον πολιτισμό... Δεν χρειάζε¬ 
ται να προδιαγράφουμε μια μελλοντική εικόνα. Παρόλ' 
αυτά είμαι αρκετά καχύποπτος όταν ακούω κάποιους 
να λένε "δεν θέλουμε να μιλάμε για το μέλλον, δεν θέ¬ 
λουμε να μιλάμε για κάτι διαφορετικό, το μόνο αξιόλογο 
είναι η εξεγερσιακότητα". Λοιπόν, εγώ εκεί γίνομαι κα¬ 
χύποπτος, γιατί αν καταπνίξεις τις διαφορετικές προτά¬ 
σεις που υπάρχουν, τότε τι απομένει; Έτσι μπορεί να 
ταυτιστείς με τους μαρξιστές ή με οποιουσδήποτε άλ- 

λους, που δεν καταλήγουν πουθενά, δεν θέλουν πραγ¬ 
ματικά να αμφισβητήσουν την κοινωνία σε βάθος, λένε 
απλά "δεν χρειάζεται να μιλάμε για κάποια πράγματα, 
πρέπει μόνο ν’ αγωνιζόμαστε". Αλλά τότε για ποιο 
πράγμα αγωνίζεσαι; Για να έρθει μια άλλη δικτατορία ή 
μια νέα διαχείριση, μια μεταρρύθμιση του υπάρχοντος 
κόσμου; Θέλουμε να καταστρέψουμε αυτόν τον κόσμο 
στην ουσία του, όχι στη μορφή του μόνο. Αν στα σοβα¬ 
ρά αμφισβητείς και αρνείσαι μια ζωή βασισμένη σ' αυ¬ 
τούς τους θεσμούς, τότε δεν μας φαίνεται πολύ έγκυρο 
να λες "ας μη μιλάμε για άλλα πράγματα". Όσοι δεν θέ¬ 
λουν να μιλάνε γι' αυτά είναι πιθανώς εκείνοι που δεν 
έχουν ιδιαίτερο πρόβλημα με τη ζωή όπως είναι τώρα. 
Εκείνοι που θα προτιμούσαν να διατηρήσουν τα πράγ¬ 
ματα ως έχουν, προτείνοντας απλά σε πολιτικό επίπε¬ 
δο μια άλλη διαχείριση. Για μας αυτό είναι πολύ επιφα¬ 
νειακό, δεν θα άλλαζε τίποτα στην πραγματικότητα. Και 
γιατί να αγωνιστείς και ίσως να πεθάνεις μέσα σ' έναν 
αγώνα, αν δεν είναι για ν’ αλλάξεις τα πράγματα; Βέ¬ 
βαια αυτή είναι μια αρκετά κοινότοπη διατύπωση, αλλά 
είναι η υποψία που κάποιοι από εμάς έχουμε για τον ε- 
ξεγερτικό αναρχισμό. Για την ακρίβεια με την άποψη 
που λέει "να τα έχουμε όλοι καλά, να φτιάξουμε ένα ε¬ 
νιαίο μέτωπο με όλους". Εμείς δεν το θέλουμε αυτό. Πι¬ 
στεύουμε πως η κοινωνία θα αλλάξει μόνο αν υπάρξει 
μια ριζική κριτική και αμφισβήτηση. Αν λοιπόν εμείς οι 

ίδιοι, στο εσωτερικό μας, δεν επιτρέπουμε να γίνεται 
λόγος για κάποια ερωτήματα, τότε πώς προσδοκούμε 
να το κάνει η κοινωνία; Θα ήταν εξαρχής καταπιεστικό 
ένα σχέδιο που θα βασιζόταν στην άρνηση των ερωτή¬ 
σεων. Η ελπίδα βρίσκεται στο να αρχίσουν οι άνθρω¬ 
ποι να σκέφτονται πως δεν είναι απαραίτητο να είναι έ¬ 
τσι τα πράγματα, πως θα μπορούσαν να είναι τελείως 
διαφορετικά και όχι να υπάρξει απλά μια μεταρρύθμι¬ 
ση, μια αναδιοργάνωση που δεν θα άλλαζε την υπάρ- 
χουσα πραγματικότητα στην υλική της έκφραση. 


- Φαίνεται αρκετά περίεργο, για τα ευρωπαϊκά 
δεδομένα τουλάχιστον, να αποτελεί ριζοσπαστι¬ 
κή κριτική μια θεώρηση που βασίζεται στη φύση, 
την καταστροφή της και στην αποξένωση απ' 
αυτήν. Στον ευρωπαϊκό χώρο η οικολογία ως 
πολιτική πρόταση έχει κυρίως μια ρεφορμιστική, 
για την ακρίβεια καθεστωτική, έκφραση και τους 
ανάλογους φορείς. Εμφανίζεται ως μια μονοθε- 
ματική οπτική και σαν τέτοια δεν μπορεί παρά να 
συζητιέται σε ένα διαχωρισμένο επίπεδο, όπου 
επιδιώκονται επιμέρους βελτιώσεις μέσα στα 
πλαίσια του υπάρχοντος συστήματος. Τι αναφο¬ 
ρές έχει ο πριμιτιβισμός που τον απομακρύνουν 
απ' αυτή την οικολογική τάση; 

ϋΖ: Συμφωνώ απόλυτα μ' αυτή την κριτική της 
οικολογίας. Πολύ φοβάμαι πως μια από τις εκ¬ 
δόσεις μας, η εφημερίδα Θτββη ΑηΒΓοίτγ, δίνει α¬ 
κριβώς αυτή τη λανθασμένη εντύπωση σε κά¬ 
ποιον που τη βλέπει για πρώτη φορά, τον κάνει 
να συμπεράνει "Α, είσαστε Πράσινοι, οικολόγοι, 
περιβαλλοντιστές, είσαστε οριοθετημένοι σ’ ένα 
συγκεκριμένο πλαίσιο και αυτό σας απασχολεί 
αποκλειστικά". Αλλά δεν είναι αλήθεια. Εμάς 
μας ενδιαφέρει η ολότητα. Δεν είμαστε μεταμο¬ 
ντέρνοι. Προσπαθούμε να κατανοήσουμε ή και 
να κινηθούμε σε μια κατεύθυνση που εξετάζει 
την ολότητα. Όλα συνδέονται: η κοινωνική απο¬ 
σύνθεση, η παθολογία της σημερινής κοινωνί¬ 
ας, η απώλεια της ανθρώπινης υπόστασης, 
συνδέονται με την αποσύνθεση της βιόσφαιρας 
και την οικολογική καταστροφή. Είναι αδιαχώρι¬ 
στα. Δεν έχει όντως κανένα νόημα η όποια μο- 
νοθεματική προσέγγιση, θα αποτελούσε όπως 
είπες άλλη μια ρεφορμιστική θέση που κατακρί- 

νει απλά τις υπερβολές του συστήματος, χωρίς να κα¬ 
τανοεί πως το σύστημα εκφυλίζει κάθε πτυχή της ζωής 
και πως κάθε επίθεση που στρέφεται ενάντια στη ζωή 
είναι μια επίθεση σε όλους μας. 

- Οπως το παρουσιάζεις, η εικόνα που σχηματίζω 
για τον πριμιτιβισμό είναι πουςμέσα από την κριτική που 
ασκεί στην τεχνολογία, τις θεμελιώδεις δομές και τα ερ¬ 
γαλεία της κυριαρχίας, καταλήγει στο γνωστό και επί¬ 
καιρο συμπέρασμα πως αυτός ο κόσμος είναι αναπαλ¬ 
λοτρίωτος, πως δεν μπορεί νσ τεθεί με απελευθερωτι¬ 
κούς όρους το ζήτημα της διατήρησής του ακόμα κι αν 
καταργούσαμε την υπάρχουσα ιεραρχία μέσα σ' αυτόν, 
πως είναι φτιαγμένος από τα υλικά που εμπεριέχουν 
την εξουσιαστική του φύση, την ίδια την ιεραρχία και 
πως το ζητούμενο σε έναν απελευθερωτικό αγώνα είναι 
η αποδόμηση, η καταστροφή του... 

ϋΖ: Ετσι το βλέπουμε, και πιστεύω πως αυτή η αντί¬ 
ληψη διαδίδεται με μεγάλη ταχύτητα σήμερα στους αν¬ 
θρώπους που θεωρούνται ριζοσπαστικοί. Εξάλλου αυ¬ 
τό που ονομάζουμε σήμερα πριμιτιβισμό μπορεί να έ¬ 
χει μια σύγχρονη έκφραση, αλλά στην πραγματικότητα 
υπάρχει από πολύ παλιά. Και αυτή η συγκεκριμένη κρι¬ 
τική βρίσκεται στην καρδιά της αντίληψής μας. Όσον α¬ 
φορά το ζήτημα της καταστροφής, τον τελευταίο καιρό 
το σκεφτόμουν κάπως διαφορετικά. Αντί να συζητάς με 
κάποιον τις απαιτήσεις που θέτει το πρόταγμα της κα¬ 
ταστροφής αυτού του κόσμου, αντιστρέφεις το ερώτη¬ 
μα: δηλαδή, τι απαιτείται για να διατηρείται και να ανα- 
παράγεται. Πόση βία και καταναγκασμός χρειάζεται για 
να παραμένει η ζωή εγκλωβισμένη μέσα σ' αυτούς τους 
κανόνες, με όλες τις διαμεσολαβήσεις, τους κοινωνι¬ 
κούς διαχωρισμούς και την αποξένωση από το φυσικό 
κόσμο. Εμένα μου φαίνεται πως το πρόβλημα στην 
πραγματικότητα το έχουν εκείνοι που θέλουν να τον 
διατηρήσουν. Πώς θα το κάνουν; Μόνο με τον κατανα¬ 
γκασμό γίνεται κάτι τέτοιο, όταν τον αφαιρέσεις αυτός ο 
κόσμος δεν θα υπάρχει. Έτσι, κατά την άποψή μου, κι 
αν αυτό δεν ακούγεται ως ελιγμός, την πραγματική ευ¬ 
θύνη την έχουν όσοι ισχυρίζονται πως μπορούμε να 
συντηρήσουμε αυτή την κατάσταση. Θα πρέπει να εξα¬ 
ναγκάσεις τους ανθρώπους να συνεχίσουν να αποδέ¬ 
χονται όλες τις διαιρέσεις, τους κοινωνικούς διαχωρι¬ 
σμούς που πηγάζουν από τον καταμερισμό της εργασί¬ 
ας. Θα χρειαστεί να το επιβάλουν. Οπότε, δεν είναι α¬ 
ναγκαστικά δικό μας καθήκον να εξηγήσουμε λεπτομε¬ 
ρώς πώς θα καταστραφούν όλα αυτά, το σίγουρο όμως 
είναι ότι δεν θέλουμε να τα συντηρήσουμε... 

- Κάνεις μια κριτική στον αριστερισμό συμπεριλαμβά- 
νοντας τους αναρχικούς σ’ αυτόν. Αν θέλεις εξήγησέ το 
αυτό, γιατί ίσως εξαιτίας διαφορετικού τόπου και ιστορι¬ 
κότητας δεν γίνεται κατανοητό. Εννοώ πως εδώ παρα¬ 
δοσιακά η έννοια της αριστερός προσδιορίζει ένα συ¬ 
γκεκριμένο χώρο μέσα στο πολιτικό σύστημα, την αρι¬ 
στερή πλευρά του, σε σχέση με το κέντρο, τη δεξιά κλπ. 
Αντίθετα οι αναρχικοί είναι έξω από ένα τέτοιο σχήμα 
και ανταγωνιστικοί προς αυτό... 

ϋΖ: Ο συνδικαλισμός είναι βασισμένος στην παρα¬ 
γωγή, όπως και ο μαρξισμός. Οι συνδικαλιστές δεν αμ¬ 
φισβήτησαν την ίδια την ύπαρξη των εργοστασίων, ού¬ 
τε κι εκείνοι που πρότειναν την αυτοδιαχείρισή τους. 
Αυτή η αντίληψη είναι μέρος του συστήματος, μέρος 
της αριστερίστικης φιλοσοφίας που υπερασπίζεται τον 
παλιό κόσμο. Γι αυτό το λόγο πιστεύω πως ο συνδικα¬ 
λισμός, και ο αναρχοσυνδικαλισμός, δεν εμπεριέχει 
πραγματικά μια ριζοσπαστική κριτική. 

Όχι μόνο στις ΗΠΑ, αλλά και σε πολλές άλλες χώρες 
υπάρχουν αναρχικοί που απωθούν ερωτήματα σαν αυ¬ 
τά που θέσαμε πριν, γιατί θέλουν το σύγχρονο κόσμο, 
θέλουν την ανάπτυξη των σύγχρονων μέσων παραγω¬ 
γής, την τεχνολογία και την εξέλιξή της. Θέλουν να την 
ελέγχουν οι ίδιοι και να τη χρησιμοποιήσουν με συγκε¬ 
κριμένους τρόπους βέβαια, αλλά δεν θέτουν ως πρό¬ 
βλημα την ίδια τη φύση της. Δεν κατανοούν την προέ¬ 
λευσή της. Νομίζουν ότι μπορούν να την αφήσουν να 
υπάρχει και ότι ταυτόχρονα θα υπάρχει και ελευθερία 
και αυθεντικότητα στα πλαίσια ενός τέτοιου κόσμου. Για 
μας είναι μια εχθρική αντίληψη η συγκεκριμένη. Δεν εί¬ 
ναι βέβαια εχθροί μας οι ίδιοι ως άτομα, αλλά το να α¬ 
ποδεχτούμε μια τέτοια φιλοσοφία θα σήμαινε πως δεν 
υπάρχει πιθανότητα απελευθέρωσης. 

- Η κριτική του αναρχοσυνδικαλισμού υποθέτω δεν 
αποτελεί για σένα άρνηση των ταξικών χαρακτηριστι¬ 
κών της καταπίεσης, αλλά κριτική σε μια συγκεκριμένη 
απάντηση που έχει δοθεί. Πώς βλέπεις το ζήτημα στη 


σημερινή εποχή πέρα απ' τα πλαίσια του συνδικαλι¬ 
σμού; 

ϋΖ: Η κοινωνία είναι διαχωρισμένη σε τάξεις, και το ί¬ 
διο το άτομο είναι διαιρεμένο. Το ζήτημα είναι από πού 
προέρχονται αυτοί οι διαχωρισμοί. Δεν είναι πιο βαθιοί 
από όσο παρουσιάζονται μέσα από τον ορισμό που δί¬ 
νεται στους εργατικούς αγώνες και στους στόχους τους, 
όπου ουσιαστικά θεωρείται δεδομένη η συνθήκη του 
εργάτη και στο μέλλον, η διατήρησή του ως διαχωρι¬ 
σμένου ρόλου; Με άλλα λόγια δεν ξέρω πού βρίσκεται 
το τέλος της ταξικής πάλης μέσα σε μια τέτοια προοπτι¬ 
κή. Θα εξακολουθήσει να υπάρχει ταξική πάλη αν δεν 
υπάρξει η εξαφάνιση αυτών των συνθηκών. Οπωσδή¬ 
ποτε δεν αρνούμαστε τον ταξικό αγώνα, την παρουσία 
του και τη σημασία του, ούτε το γεγονός πως το εμπό¬ 
ρευμα και η μισθωτή εργασία είναι οι δύο πόλοι της ζω¬ 
ής για τους ανθρώπους σ' όλο τον κόσμο. Προφανώς 
υπάρχουν και πολλές αξιόλογες αντιλήψεις που εκφρά¬ 
στηκαν από τον Μαρξ, αλλά το μαρξιστικό σύστημα της 
ολοένα αυξανόμενης παραγωγής, ενός κόσμου μαζι¬ 
κής παραγωγής που ποτέ δεν αμφισβητείται στην καρ¬ 
διά του, στην γενεσιουργό δομή του, στην ίδια την ιδέ¬ 
α της προόδου, είναι κομμάτι του συστήματος που ε¬ 
μείς κατακρίνουμε. Το ότι αρνούμαστε το συνδικαλισμό 
δεν σημαίνει πως αδιαφορούμε για το τι υφίστανται οι 
εργάτες και πώς δρουν. Για να μιλήσω πιο συγκεκριμέ¬ 
να, πρακτικά μιλάμε για την ανάγκη να κατανοηθεί τι εί¬ 
ναι τα συνδικάτα, να γίνει αντιληπτή η αστυνομική λει¬ 
τουργία τέτοιων θεσμών. Ακόμα και οι ίδιοι οι συνδικα¬ 
λιστές δεν φαίνεται να συνειδητοποιούν τη φύση του 
συνδικαλισμού. Συγχέουν την αντίθεση στο συνδικαλι¬ 
σμό με την αντίθεση στους εργάτες και αυτό είναι λά¬ 
θος. Πρέπει να ξεκινάμε με την αμφισβήτηση των πιο 
ορατών θεσμών, αλλά στη συνέχεια να συμπεριλαμβά¬ 
νουμε στην κριτική μας το σύνολό τους. Τελικά, εμένα 
μου φαίνεται πως οι συνδικαλιστές δεν έχουν πρόβλη¬ 
μα με κανέναν από τους θεσμούς. 

- Επειδή μια εργατίστικη αντίληψη για τον αγώνα εί¬ 
ναι προϊόν του δυτικού μοντέλου ζωής, αποτέλεσε συ¬ 
χνά την αιτία που υπονομεύθηκε η οποιαδήποτε σύνδε¬ 
ση με αγώνες που είτε συνέβαιναν έξω από το δυτικό 
χώρο ή στρέφονταν κατεξοχήν εναντίον του. Με αγώνες 
που αναπτύχθηκαν μέσα και ενάντια σ' ένα πιο πολύ¬ 
πλοκο υπόβαθρο καταπίεσης, την αποικιοκρατία, τη 
φυλετική καταπίεση, την καταπίεση της εθνότητας, της 
γλώσσας, της κουλτούρας. Ακόμα πιο συγκεκριμένα, 
μπορούμε να φέρουμε για παράδειγμα τα ινδιάνικα κι¬ 
νήματα. Εκεί, οι δυτικοκεντρικές αντιλήψεις απέκτησαν 
και βίαια πατερναλιστική έκφραση από τη αριστερά (...) 
Επρεπε να αφαιρέσουν την ταυτότητα που έδιναν οι Ιν¬ 
διάνοι στον εαυτό τους, να τους προσδώσουν μια αλλό- 
τρια ταυτότητα με βάση τον καπιταλισμό και την παρα¬ 
γωγή, να τους αποκόψουν απ' ό, τι αντλούσαν για να α¬ 
γωνίζονται. Οι ίδιοι οι Ινδιάνοι το περιέγραψαν σαν άλ¬ 
λη μια μορφή αποικιοκρατίας. Εσύ πιστεύεις ότι οι βά¬ 
σεις του πριμιτιβισμού, η κριτική του δυτικού πολιτι¬ 
σμού, προσφέρει την ευκαιρία για μια πιο σφαιρική α¬ 
ντίληψη; 

ϋΖ: Είναι πραγματικά παράδοξο και ανόητο να ισχυ¬ 
ρίζεται κανείς πως πρέπει οι άνθρωποι να εξελιχθούν 
μέσα σε ορισμένες συνθήκες, ώστε να είναι ύστερα α¬ 
ξιόπιστος ο αγώνας τους ενάντια σ' αυτές. Είναι πραγ¬ 
ματικά ανόητο αν το σκεφτεί κανείς, αλλά συνέβη τόσο 
συχνά. Οταν δεν αμφισβητείς και πολύ τα πράγματα, 
κάπως έτσι καταλήγεις. Πολλά χρόνια πριν ήμουν συν¬ 
δικαλιστής, υπήρξα και υπάλληλος στο σωματείο και 
γνωρίζω αρκετά καλά τα εργατικά ζητήματα, την κατά¬ 
σταση και τις δομές τους, στις ΗΠΑ τουλάχιστον, και ε¬ 
κείνο τον καιρό ούτε που είχα σκεφτεί πως είναι δυνα¬ 
τόν να υπάρχει ακόμα μια άλλη πραγματικότητα. Υπάρ¬ 
χει όμως. Οι απόψεις μας έχουν περισσότερη επαφή 
με τους ινδιάνικους αγώνες, των ιθαγενών Αμερικάνων 
για παράδειγμα. Δεν έχουμε αναπτύξει τόσο μεγάλη 
σχέση όσο θα θέλαμε, αλλά συνεχώς εξελίσσεται. Μα¬ 
θαίνουμε απ' αυτή την πραγματικότητα που εδώ και 
αιώνες αγωνίζεται ενάντια στην αυτοκρατορία. Μαθαί¬ 
νουμε τι είναι αυτό που υπερασπίζονται, αυτό που συ¬ 
στηματικά εξορίζεται και πεθαίνει από το καθιερωμένο 
μοντέλο ύπαρξης που βασίζεται στην παραγωγή. Απο¬ 
τελούν για μας μεγάλη πηγή έμπνευσης και γνώσης. 

(Συμφωνώ με τον τρόπο που το έθεσες.) Είναι σα¬ 
φέστατα κομμάτι της προοπτικής και της αντίληψής 
μας. Και εκείνοι που το αρνούνται είναι όσοι είναι μέρος 
της διαδικασίας που μετατρέπει τους ανθρώπους σε 
τροφή για τη Μηχανή, σε καύσιμο για τον τεχνολογικό 
πολιτισμό. Πάντα μας ρωτούν "γιατί δεν θέλετε να τα έ¬ 


χετε καλά με όλους, να συνεργάζεστε με όλους;" ή μας 
λένε πως είμαστε διασπαστικοί και ακραίοι. Κι εγώ ρω¬ 
τάω "Πώς μπορείς να συνεργάζεσαι μ' αυτό στο οποίο 
αντιτίθεσαι;" Αν κάποιοι υπεραμύνονται των θεμελια¬ 
κών διαδικασιών και κατευθύνσεων του συστήματος, 
τότε αυτό είναι δική τους επιλογή, όχι δική μας. Ο λό¬ 
γος για τον οποίο όλο και περισσότεροι άνθρωποι δεί¬ 
χνουν ενδιαφέρον για μια βαθύτερη κριτική που περι¬ 
λαμβάνει περισσότερες πτυχές της ζωής, είναι απλά η 
ίδια η πραγματικότητα. Δεν πρόκειται για κάποιο νεωτε¬ 
ρισμό, για ένα νέο εξωτικό προϊόν. Εκείνοι που έχουν 
τόσο περιορισμένες και ρηχές ιδέες για το ποια ζητήμα¬ 
τα αφορούν έναν αγώνα, αυτοί είναι καταδικασμένοι να 
εξαφανιστούν. Μου φαίνεται πραγματικά ότι χρειάζεται 
μόνο λίγα λεπτά για να διαπιστώσει κανείς ότι έχουν ή¬ 
δη εξαφανιστεί και ακυρωθεί. 

- Πάντως, αν μιλήσουμε για το σήμερα, εξακολουθεί 
να εκφράζεται και σε νέα πεδία αυτή η ιδεολογική ταύτι¬ 
ση με το δυτικό μοντέλο ζωής και τις υποτιθέμενες αξίες 
που το δομούν, ίσως όχι μ’ έναν εργατίστικο τρόπο ό¬ 
πως παλιά, αλλά μέσα από το πρίσμα της κοινωνίας 
των πολιτών... Κι αυτό εμποδίζει μια πραγματική συνει- 
δητοποίηση μέσα σε ποιο στρατόπεδο ζούμε, διαμορ¬ 
φώνει την οπτική που έχουμε γι' αυτούς που αγωνίζο¬ 
νται ή ζουν αλλιώς, ένα παράδειγμα είναι πάλι τα ινδιά¬ 
νικα κινήματα, αλλά και οι προκαταλήψεις με τις οποίες 
βλέπουμε κάθε φορά αυτούς που η κυριαρχία βάζει στο 
στόχαστρο. Ζώντας στο εσωτερικό των ΗΠΑ πώς αντι¬ 
μετωπίζετε αυτή την κατάσταση; 

ϋΖ: (...) Υπάρχει σίγουρα μια αποικιοκρατική νοοτρο¬ 
πία που δεν έχει σταματήσει να είναι παρούσα. Πρέπει 
καταρχήν να κατανοήσουμε σε ποια σημεία την έχουμε 
ενσωματώσει και εμείς οι ίδιοι και ύστερα δημιουργείται 
μια ρωγμή που επιτρέπει να αρχίσουμε να καταλαβαί¬ 
νουμε τις διαφορετικές συνθήκες. Επιμένω ότι πρέπει 
να μάθουμε από τους ανθρώπους που έχουν τη μεγα¬ 
λύτερη σχέση μ’ αυτό που χάνεται, αυτό που καθημερι¬ 
νά καταστρέφεται. Τουλάχιστον εμείς αστό προσπα¬ 
θούμε να κάνουμε. Ένα παράδειγμα είναι η πρωτοβου¬ 
λία που πήραμε να καλέσουμε στο Ευςβηθ ιθαγενείς α- 
μερικάνους, για να μας μιλήσουν για τους αγώνες τους. 
Μέσα στις ίδιες τις ΗΠΑ αλλά και στον Καναδά, μέσα 
στην καρδιά της Δύσης, υπάρχουν πολλές καταστάσεις 
αγώνα από ιθαγενικές ομάδες που δεν είναι μακριά α¬ 
πό εμάς. Αγωνίζονται ενάντια στην ανάπτυξη, ανα¬ 
πτύσσουν διάφορες καμπάνιες, από τις οποίες έχουμε 
να μάθουμε καταρχήν τι είναι αυτό που προσπαθούν 
να υπερασπιστούν ενάντια στη βίαιη επίθεση της Μη¬ 
χανής, και βέβαια πρέπει να τους υποστηρίξουμε. Ίσως 
είναι λίγο ευκολότερο για μας, έχουμε μεγαλύτερες δυ¬ 
νατότητες γιατί ζούμε κοντά σ’ αυτήν την πραγματικότη¬ 
τα των Ινδιάνων που προσπαθούν να αναζωογονή¬ 
σουν μια σχέση που έχει χαθεί, προσπαθούν να απο¬ 
καταστήσουν τη σχέση τους μ’ αυτό που τους έχουν 
στερήσει. Σε μεγάλο βαθμό οι Ινδιάνοι της Β. Αμερικής 
έχουν υποστεί τον εκσυγχρονισμό. Τους ανάγκασαν να 
γίνουν όπως όλοι οι άλλοι. Σήμερα όμως υπάρχει στο 
εσωτερικό τους μια τάση επιστροφής στους παραδο¬ 
σιακούς τρόπους, διδάσκουν τους νεότερους πως το 
να παίζεις νίάβο-93π»65 όλη μέρα δεν είναι η μοναδική 
διέξοδος, προσπαθούν να τους φέρουν σ’ επαφή με 
την κληρονομιά τους, να τους μάθουν τους αγώνες του 
λαού τους. Η δική μας σχέση μ’ αυτές τις καταστάσεις 
είναι πολύ πρόσφατη. Και σίγουρα αντιμετωπίζουμε 
δυσκολίες. Εμείς είμαστε πλήρως εκσυγχρονισμένοι, 
προσαρμοσμένοι στον τεχνολογικό κόσμο, και είναι κα¬ 
λό να ξεκινάμε απ’ αυτή τη συνειδητοποίηση. 

- Δεν ξέρω κατά πόσο υφίσταται μια τέτοια συζήτηση 
στις ΗΠΑ, αλλά σίγουρα τίθεται ως ζήτημα από ποια θέ¬ 
ση στέκεσαι αλληλέγγυος σε.τέτοιους αγώνες. Αν το κά¬ 
νεις από φιλανθρωπία, από μια θέση ανωτερότητας ή ε- 
νο Χής, π °σ είναι συνυφασμένη με την αντίληψη της α¬ 
νωτερότητας, ή αν κατανοείς πού συνδέονται με τον δι¬ 
κό σου αγώνα. 

ϋΖ: Είναι τεράστια η συζήτηση που γίνεται γι’ αυτό το 
θέμα, για τα προνόμια που έχουμε ως λευκοί. Υπάρχει 
μια διαρκής μεταμοντέρνα ενοχή. Ένας Ινδιάνος ομιλη¬ 
τής σε μια εκδήλωση που κάναμε στην πολιτεία της 
Ουάσιγκτον, είπε «δεν θέλω να ακούω άλλο για τα 
προνόμιά σας. Το θέμα είναι τι έχετε σκοπό να κάνετε». 
Υπάρχουν κάποιοι που αρκούνται να αναμασούν συνε¬ 
χώς πως έχουμε τα προνόμια των λευκών. Και βέβαια 
τα έχουμε! Αλλά το να μένεις προσκολλημένος σ’ αυτό 
το γεγονός αποτελεί μια ακόμα ρεφορμιστική νεύρωση 
και παγίδα. Κάποιοι φτάνουν στο σημείο να λένε «α, ε- 

μείς δεν θα κάνουμε κάποιες πράξεις, γιατί υπάρχουν 
άλλοι άνθρωποι που δεν μπορούν». Θα έπρεπε δηλα¬ 
δή να φορέσουμε μόνοι μας στους εαυτούς μας χειρο¬ 
πέδες, να αλυσοδεθούμε επειδή τυχαίνει να χαίρουμε, 
οπωσδήποτε, κάποιας προστασίας και έχουμε ορισμέ¬ 
να πλεονεκτήματα; Σίγουρα έχουμε, αλλά κι αυτό ακό¬ 
μα ή το απαντάς μέσα από τον αγώνα σου ή πας σπί¬ 
τι σου και κάθεσαι ήσυχος. 

- Με τα γεγονότα του Σηάτλ το '99, δεν ήρθε εκρηκτι¬ 
κά στο φως μόνο η δράση των αναρχικών και του μαύ¬ 
ρου μπλοκ, αλλά κατά κάποιο τρόπο αναδύθηκε και η 
συγκεκριμένη αναρχο-πριμιτιβιστική τάση, που απ' όσο 
ξέρω της αποδόθηκε από την επίσημη προπαγάνδα έ¬ 
να μεγάλο μέρος της ευθύνης για όσα συνέβησαν. Μου 
θύμισε εκείνο το γκράφιτι στους δρόμους του Λος Άντζε¬ 
λες, μετά την εξέγερση, που έλεγε "Τίιβεθ θγθ ίάθ 
ΙΜουςΜε (ΙίθΙ 3θ( Γιγθ ίο γουτ οίίγ". Λοιπόν, ισχύει αυτό 
για το Σηάτλ; Πόσο συνδέεται ο πριμιτιβισμός με το α¬ 
ναπτυσσόμενο αντιεξουσιαστικό ρεύμα στις ΗΠΑ; 

ΤΖ: Στο Σηάτλ, όλο αυτό το ρεφορμιστικό μείγμα μο- 
νοθεματικών ομάδων και ΜΚΟ έσπευσε να καταδικάσει 
αυτό που είδε ως ξαφνική και αιφνιδιαστική εμφάνιση 
ανθρώπων που επιχειρούσαν να σπάσουν βιτρίνες, 
(γελάει) και που έσπασαν όντως αρκετές... Ίσως ήταν 
μια πολύ αισθητή ανάδυση του αναρχο-πριμιτιβισμού, 
πράγματι... Το σίγουρο είναι πως υπήρχαν εκεί πριμι- 
τιβιστές που ενδιαφέρθηκαν πολύ για τη συγκεκριμένη 
τακτική. Και φυσικά δεν είναι μόνο στις ΗΠΑ που συμ¬ 
βαίνει κάτι τέτοιο. Εκείνο που μου έκανε εντύπωση εί¬ 
ναι μια φήμη που έφτασε στ’ αφτιά μας, πως ο υπουρ¬ 
γός εσωτερικών της Ιταλίας κατηγόρησε τους πριμιτιβι- 
στές για τις καταστροφές στη Γένοβα. Φυσικά είναι γε¬ 
λοίο και ίσως να μη συνέβη ποτέ. Παρόλο όμως που α¬ 
πό μια άποψη είναι τελείως τρελό να ισχυρίζεται κανείς 
κάτι τέτοιο, πιστεύω πως κατά κάποιο τρόπο υπάρχει 
μια δόση αλήθειας, τουλάχιστον υπάρχει ένα ίχνος πως 
καταλαβαίνουν κάτι. Κι αυτό ισχύει ακόμα και αν δεν ή¬ 
ταν κανένας πριμιτιβιστής στη Γένοβα... Υπάρχει μια ε¬ 
νέργεια και ένα πνεύμα που δεν λείπει... Ίσως μ’ αρέ¬ 
σει εμένα να το βλέπω έτσι, βέβαια (γελάει)... Φυσικά 
μ' αυτό δεν εννοώ ότι υπάρχει κάποια ομάδα ή άτομα 
που κατέχουν αποκλειστικά κάποιες ιδέες και πως όλα 
αυτά είναι έργο τους, πως παίρνουν τα εύσημα για ότι 
συμβαίνει στον κόσμο, σε καμία περίπτωση δεν θα 
μπορούσε να είναι έτσι. Εννοώ απλά πως, ακόμα κι αν 
δεν γίνεται ορατό με εκρηκτικό τρόπο, κάτω απ’ την ε¬ 
πιφάνεια υπάρχει η αίσθηση και συνειδητοποίηση πως 
είναι τόσα πολλά αυτά που πρέπει να εξαφανιστούν για 
να ζήσουν οι άνθρωποι ελεύθεροι, και πως όλα αυτά 
αλληλοεμπλέκονται.... 

- Για να μιλήσουμε για τη στόχευση της καταστολής, 
είναι ενδεικτική νομίζω η πρόσφατη έκθεση μιας ομά¬ 
δας εργασίας της Ευρωπαϊκής Ενωσης για την τρομο¬ 
κρατία. Η έκθεση προειδοποιεί τις αρχές πως δεν πρέ¬ 
πει να περιοριστούν στην καταπολέμηση του «ισλαμι- 
στικής απειλής» και να υποτιμήσουν άλλες μορφές 
«τρομοκρατίας». Συγκεκριμένα αναφέρονται στους /- 


σλαμιστές, τους αυτονομιστές, τους αναρχικούς, κι αυ¬ 
τούς που αποκαλούν οικο"τρομοκράτες” -μια κατηγο- 
ριοποίηση που στις ΗΠΑ έχει αναγορευτεί σε νοί εσω¬ 
τερική απειλή.... 

ϋΖ: Λοιπόν, ίσως αυτοί που συντάσσουν τέτοιες εκ¬ 
θέσεις καταλαβαίνουν πολύ περισσότερα απ' ό,τι οι πο¬ 
λιτικοί χώροι που υποτίθεται ότι τους αντιπαλεύουν. 
Εννοώ ότι κατά κάποιο τρόπο είμαστε πίσω απ' την ε¬ 
ποχή μας. Οι ιδέες μας προσπαθούν να προλάβουν 
μια πιεστική πραγματικότητα, που ίσως οι αντίπαλοί 
μας την καταλαβαίνουν: την πραγματικότητα που λέει 
πως οι άνθρωποι δυστυχούν από το σύνολο του συ¬ 
στήματος, και νιώθουν πως αυτό δεν εξαρτάται μόνο α¬ 
πό το ποιος βρίσκεται στην κορυφή του. Αληθινά πι¬ 
στεύω πως ο κόσμος δεν ενδιαφέρεται να αλλάξει μό¬ 
νο ένα μικρό κομμάτι του συστήματος. Γιατί να σπατα- 
λήσει κανείς τόση ενέργεια και τόσο χρόνο για να μην 
αλλάξει σχεδόν τίποτα; Πιστεύω πως οι άνθρωποι αντι¬ 
λαμβάνονται ότι κάποιοι τρόποι που τους προτείνονται 
είναι ανίκανοι ν’ αλλάξουν το οτιδήποτε, τα διάφορα 
προγράμματα που τους παρουσιάζουν δεν αξίζουν κα¬ 
νένα ενδιαφέρον. Υπάρχουν κάποιοι που διαμαρτύρο¬ 
νται και λένε «ο κόσμος είναι ηλίθιος, κοιμάται, πρέπει 
να ξυπνήσει και να καταλάβει τις σπουδαίες ιδέες μας». 
Ε, λοιπόν, ίσως αυτοί που κοιμούνται έχουν τους λό¬ 
γους τους. Οι ιδέες για τις οποίες τους μιλούν δεν απο¬ 
τελούν έμπνευση, δεν πρόκειται ν' αλλάξουν τίποτα στη 
ζωή των ανθρώπων. Και γι' αυτό οι αριστεριστές για 
παράδειγμα είναι είδος υπό εξαφάνιση, δεν αντιπρο¬ 
σωπεύουν καμία πραγματική αλλαγή. 

- Θέλεις να δώσεις μια εικόνα για τη δράση και τις ε¬ 
πιλογές των αναρχικών στις ΗΠΑ σήμερα; 

ϋΖ: Πρώτα απ’ όλα αυτή την περίοδο υπάρχει σαν 
αιχμή η αντίσταση στον πατριωτισμό και τον εθνικισμό. 
Για μένα το σημείο-κλειδί είναι πρώτα απ’ όλα να αγω¬ 
νίζεσαι εκεί που ζεις. Υπάρχει μια μεγάλη τάση στις Η¬ 
ΠΑ να ασχολείται κανείς με αγώνες που βρίσκονται χι¬ 
λιάδες μίλια μακριά και με έναν τρόπο που δεν μπορεί 
να επιφέρει κανένα αποτέλεσμα, που δεν μπορεί να έ¬ 
χει καμία επίδραση έτσι κι αλλιώς, και ταυτόχρονα να α¬ 
γνοεί τους αγώνες που βρίσκονται μπροστά του, «να α¬ 
γνοεί το έδαφος πάνω στο οποίο στέκεται», όπως λένε 
οι ιθαγενείς. 

Ένα άλλο σημείο, το οποίο δεν είμαι βέβαιος κατά 
πόσο συνδέεται αλλά το θεωρώ εξίσου σημαντικό, είναι 

οι προσπάθειες που γίνονται στο επίπεδο των εναλλα¬ 
κτικών, πειραματικών σχεδίων, που μπορούν να μας 
προσφέρουν μια αίσθηση διαφορετικής προσέγγισης 
σε συγκεκριμένα ζητήματα. Για παράδειγμα, εναλλακτι¬ 
κές προτάσεις στο θέμα της διατροφής μέσα από την 
πρωτοκαλλιέργεια, ένα είδος καλλιέργειας που είναι α¬ 
ντίθετο προς την εξημέρωση. Τέτοιου είδους προσεγγί¬ 
σεις είναι χρήσιμες, γιατί πρέπει να είναι πάντα ορατή 
η δυνατότητα ενός εναλλακτικού τρόπου ζωής. Αν δί¬ 
νουμε έμφαση μόνο στο αρνητικό, τότε πού μπορούμε 
να βασιστούμε; Οφείλει να υπάρχει ένα πρακτικό συμ¬ 
φέρον στον αγώνα μας, να υπάρχει ζωντανή μια δυνα- 

τότητα ύπαρξης πέρα από το παγκόσμιο σύστημα κυ¬ 
ριαρχίας και τις σύγχρονες μορφές με τις οποίες παρέ¬ 
χει την επιβίωση. Έτσι λοιπόν πιστεύω πως είναι καλό 
που υπάρχουν άνθρωποι που ασχολούνται πρακτικά 
με τέτοια θέματα και εκεί που ζω είναι αρκετοί που το 
κάνουν. Είναι σαφώς κάτι περιορισμένο, αλλά δείχνει 
πως δεν κινούμαστε απλά σ’ ένα θεωρητικό πεδίο, 
πως υπάρχει ένας πρακτικός προσανατολισμός προς 
τον κόσμο που θέλουμε και που περιλαμβάνει κάποιες 
πιθανές επιλογές; μια νοοτροπία που δεν θα βασίζεται 
στον καταμερισμό της εργασίας για παράδειγμα. Υπάρ¬ 
χουν κάποιες συλλογικότητες που δραστηριοποιούνται 
εδώ και αρκετό καιρό, όπως είναι η Ροοά Νοί Βοπιόδ 
στον τομέα της διατροφής... Ξεκινούν με μια αντίληψη 
που λέει πως παρόλο που ζούμε στον κόσμο του κατα¬ 
ναγκασμού, της ιδιοκτησίας και των μπάτσων -πράγμα 
που είναι περισσότερο και από προφανές-, παρόλο 
που δεν μπορείς απλά να πας κάπου και να δημιουρ¬ 
γήσεις τη ζωή που θα ήθελες -γιατί αν μπορούσες τότε 
δεν θα επρόκειτο γι’ αυτό τον κόσμο της καταπίεσης-, 
παρόλ’ αυτά λοιπόν, εξακολουθούν να υπάρχουν 
πράγματα που μπορείς να κάνεις προς κάποιες εναλ¬ 
λακτικές κατευθύνσεις. Μπορείς να ασχολείσαι όχι μό¬ 
νο με το ζήτημα του πώς θα ανατρέψεις την υπάρχου- 
σα εξουσία αλλά και πώς θα δημιουργήσεις, πώς θα ε¬ 
ξερευνήσεις και θα ανακαλύψεις τα μέσα που μπορούν 
να μας προσφέρουν έναν άλλο τρόπο ζωής. 

- Είναι ενδιαφέρον και δεν θέλω να γίνω κοινότοπη, 
αλλά πώς τέτοια εγχειρήματα δεν καταλήγουν σε ένα εί¬ 
δος αναχωρητισμού και παραίτησης, στην αυταπάτη 
που θέλει να “χτίσει" τον παράδεισο μέσα στο υπάρχον; 
Το σημερινό σύστημα μπορεί να είναι ολοκληρωτικό, 
αλλά απ’ την άλλη μεριά είναι τόσο πολύμορφο και εκτε¬ 
ταμένο που μπορεί να ενσωματώνει πολύ εύκολα πλευ¬ 
ρές του εναλλακτικού που δεν το ανταγωνίζονται. 

3Ζ\ Εδώ υπάρχει μια πρόκληση και μια διχοτόμηση 
που έχει βαθιές ρίζες μέσα στο χρόνο. Δεν θέλω να α¬ 
κουστώ πολύ αρνητικός, αλλά συμβαίνει εξαιρετικά συ¬ 
χνά το εξής: εκείνοι που ενδιαφέρονται για τη δημιουρ¬ 
γία του εναλλακτικού δεν θέλουν απαραίτητα να είναι 
και αγωνιστές, όπως και αντίθετα, εκείνοι που αγωνίζο¬ 
νται δεν έχουν καμία όρεξη να κάνουν όλα τ' άλλα (γε¬ 
λάει)... και σχεδόν κανένας δεν θέλει να τα κάνει και τα 
δύο. Φυσικά, για μένα η βασική ιδέα είναι να αντλείς 
δύναμη απ’ αυτά που δημιουργείς για να μπορείς να ε¬ 
πιτυγχάνεις και στον τομέα του αρνητικού. 

Θυμάμαι στη δεκαετία του '60 -γιατί την έζησα πολύ 
έντονα εκείνη την περίοδο- υπήρχε πραγματικά ένα τε¬ 
ράστιο εναλλακτικό ρεύμα. Αλλά ήταν τόσο παθητικό 
που νικήθηκε. Οταν τα πράγματα άρχισαν να αλλάζουν 
δεν υπήρχε κανείς να το υπερασπιστεί. Κανένας σχε¬ 
δόν δεν αμύνθηκε και πήγαν όλοι να ζήσουν στην εξο¬ 
χή, προτίμησαν να “επιστρέφουν στη φύση", αντί να 
πουν «αυτό που κάνουμε είναι μια αρχή, πρέπει να το 
υπερασπιστούμε, αλλιώς θα εξαφανιστεί»! Και εξαφα¬ 
νίστηκε... Είναι θλιβερό... Φυσικά δεν αποδεχτήκαμε 
για πάντα έναν τέτοιο διαχωρισμό, πως πρέπει να κά¬ 
νεις ή το ένα ή το άλλο, πως πρέπει να διαλέξεις κάτι 
απ’ τα δύο...θα ήταν τρομερό αν ίσχυε αυτό, δεν θα 
μπορούσαμε να πάμε και πολύ μακριά έτσι... 

Σίγουρα υπάρχει σε κάποιο βαθμό και η αυταπάτη - 
απλά νομίζω πως σήμερα ισχύει λιγότερο από ό,τι πα¬ 
λιά γιατί η πραγματικότητα δεν το επιτρέπει- πως δεν 
χρειάζεται πραγματικά να ανατρέψουμε, να νικήσουμε 
το σύστημα, πως μπορούμε απλά να φτιάξουμε το δι¬ 
κό μας κόσμο, και πως αυτός είναι ο αγώνας... Αλλά ό¬ 
πως είπε και ο Αάοιπο: «Αν μπορούσαμε να φτιάξουμε 
τον καινούριο κόσμο μέσα στον παλιό, τότε δεν θα 
χρειαζόμασταν την επανάσταση». Υπάρχουν όμως και 
κάποιοι που διατηρούν ψευδαισθήσεις ή που απλά 
βλέπουν έτσι τα πράγματα, δεν τους αρέσει και πολύ η 
ιδέα ότι μπορεί να καταλήξουν στη φυλακή. Μπορεί να 
μην το παραδέχονται αλλά με τη στάση τους λένε «εγώ 
θα κάτσω εδώ και θα αναπτύξω τους εναλλακτικούς 
μου τρόπους, δεν πρόκειται να κατέβω στο δρόμο ή να 
κάνω τίποτα άλλο, δεν θα είμαι εδώ όταν έρθουν οι 
μπάτσοι, δεν κάνω πράγματα που μπορεί να κατέληγα 
στη φυλακή». Ας μην υπερβάλλω όμως και σ' αυτό το 
σημείο, γνωρίζω πολλούς ανθρώπους που έχουν κατα¬ 
φέρει να τα συνδυάζουν όλα με παραδειγματικό 
τρόπο... 

- Πες μου πιο συγκεκριμένα για το μέρος που ζεις, το 
Ευς/θΠθ... 

όΖ. Υπάρχει μια εικόνα από τα ΜΜΕ για το Ευςιοηθ 
αρκετά υπερβολική. Οπως συμβαίνει πάντα, η πραγ- 











ματικότητα δεν είναι τόσο συναρπαστική όσο η εικόνα 
της, είναι απλά μια καθημερινή ζωή. Εγώ ζω σε μια στε- 
γαστική κοοπερατίβα, όπου κατοικούν 22 οικογένειες 
και υπάρχει εδώ και 20 χρόνια. Δεν είναι αναρχικό εγ¬ 
χείρημα, αλλά είναι μια προσωρινή και συγκεκριμένη 
προσπάθεια ενάντια στο κυρίαρχο σύστημα ζωής και 
παραγωγής. 

Το Ευ 9 θΠθ είναι μια μικρή πόλη με 140.000 κατοί¬ 
κους. Μερικά πράγματα πάνε καλά, αλλά υπάρχουν ό¬ 
ρια, κυρίως σήμερα. Ορισμένα σχέδια προχωρούν και 
άλλα αποτυγχάνουν. Δυστυχώς στο τέλος του Μάη θα 
κλείσει ένας μεγάλος χώρος που έχουμε, ένα σπίτι με 
βιβλιοθήκη, κουζίνα, αίθουσα προβολών... Αυτή τη 
στιγμή δεν υπάρχουν τα χρήματα για να συνεχίσουμε 
να συντηρούμε το χώρο και έτσι θα κλείσει. Θα βρούμε 
ένα μικρότερο χώρο με την προοπτική αργότερα να ξα- 
ναπάμε σε έναν μεγαλύτερο. Τα πράγματα είναι ανά¬ 
μεικτα, ως συνήθως, πάντα προχωράς, αλλά μερικές 
φορές προς τα μπρος, μερικές προς τα πίσω... 

Αυτό το διάστημα προσπαθούμε να αναπτύξουμε 
και κάποιες άλλες προσεγγίσεις. Εδώ πρέπει να κάνω 
μια παρένθεση, να γυρίσω λίγο πίσω... Τον Ιούνη του 
1999, έξι μήνες πριν από το Σηάτλ, έγιναν κάποιες τα¬ 
ραχές στο Ευςβηθ και συγκρούσεις με την αστυνομία. 
Κράτησαν περίπου πέντε ώρες και ήταν μεγάλη έκπλη¬ 
ξη για όλους. Όλα ξεκίνησαν από ένα ΚθοΙθϊππ Νίθ 
δίΓθβΙδ, και θα μπορούσε να είναι άλλη μια βαρετή πο¬ 
ρεία, αλλά εξελίχθηκε σε κάτι πολύ ενδιαφέρον. Συμμε¬ 
τείχαν πολλοί που δεν ήταν καν αναρχικοί, ήταν υπέρο¬ 
χα, δεν μπορούσαμε να καταλάβουμε πώς έγινε... Αυ¬ 
τό δημιούργησε μια συγκεκριμένη εικόνα για το 
Ευ9θηθ, και έτσι όσο πλησίαζε το Σηάτλ όλοι έλεγαν 
«Ω, θα έρθει το Ευ 9 θΠΘ στο Σηάτλ και θα επικρατήσει 
τρέλα», πράγμα που έγινε κατά κάποιο τρόπο (γελά¬ 
ει)... Αλλά πάντα υπάρχουν οι υπερβολές, αν το δεις 
απ’ την άποψη των εφημερίδων όλα φαίνονται πολύ 
συναρπαστικά. Και εμείς ήμασταν ενθουσιασμένοι βέ¬ 
βαια... Τέλος πάντων, από τότε εγκατέστησαν στο 
Ευ 9 θηθ όλα τα είδη μπάτσων που διαθέτουν, ήρθαν 
πραγματικά από παντού. Οπότε δεν μπορούσαμε πλέ¬ 
ον να επαναλάβουμε το ίδιο πράγμα, το στοιχείο του 
αιφνιδιασμού είχε χαθεί. Ήρθαμε αντιμέτωποι με τους 
μπάτσους για ένα διάστημα, κάποιες φορές τους νική¬ 
σαμε, αλλά ύστερα όλες οι κινήσεις που γίνονταν στο 
δρόμο κατέληγαν μόνο σε μαζικές συλλήψεις. Έτσι, έ¬ 
πρεπε να προσπαθήσουμε να κάνουμε κι άλλα πράγ¬ 
ματα... πάντα πρέπει να προσπαθείς να κάνεις ό,τι 
μπορείς... Κάτι που επιδιώκουμε να κάνουμε όσο πε¬ 
ρισσότερο μπορούμε είναι να μαζεύουμε χρήματα και 
να φιλοξενούμε στην κοινότητά μας ανθρώπους που 
συμμετέχουν σε άλλους αγώνες. Τους προσκαλούμε να 
έρθουν να μας μιλήσουν για τους αγώνες τους, ώστε 
να ανοίγουν οι ορίζοντές μας... Ένα παράδειγμα είναι 
αυτό που ανέφερα προηγουμένως, όταν είχαμε καλέσει 
αγωνιστές από τα ιθαγενικά κινήματα. Πρόσφατα φιλο¬ 
ξενήσαμε ανθρώπους από το Αφροαμερικάνικο κίνημα 
ΜΟ\/Ε της Φιλαδέλφεια, που είναι και αυτοί πριμιτιβι- 
στές, και σίγουρα θα ήταν πολύ ενδιαφέρον να έρχο¬ 
νταν αναρχικοί από την Ελλάδα, θα είχαμε να ακού¬ 
σουμε πολλά... 

Κάπως έτσι είναι τα πράγματα λοιπόν, δεν μπορείς 
να κάνεις συνεχώς το ίδιο πράγμα, αλλιώς χάνεις. Πρέ¬ 
πει να ξεκαθαρίσω πάντως πως όταν μιλάμε για το 
Ευ 9 θΠΘ, στην ουσία μιλάμε απλά για μια γειτονιά της 
πόλης. Δεν είναι όλοι οι κάτοικοι έτσι! ( γελάει ) Ορισμέ¬ 
νες φορές είναι καλά, κάποιες άλλες είναι παράνοια. 
Πάντα όμως κάτι γίνεται, κάτι ετοιμάζεται, αυτό είναι κα¬ 
λό ... - 

- Πώς είναι τα πράγματα μετά την 11η Σεπτέμβρη;... 
μπορεί ο «πόλεμος κατά της τρομοκρατίας» να μην εί¬ 
ναι ένας καινούριος πόλεμος, αλλά σίγουρα η επίθεση 
των κυρίαρχων έχει επιταχυνθεί... Πώς είναι το εσωτε¬ 
ρικό μέτωπο του πολέμου στις ΗΠΑ; Πώς αντιδρούν οι 
αναρχικοί, πώς αγωνίζονται μέσα στη στρατιωτικοποιη- 
μένη ζώνη; 

Λ 

ϋΖ: Όσον αφορά το Ευ 9 βηβ πρέπει να θυμόμαστε 
πως η “11η Σεπτέμβρη” ήταν ήδη εκεί. Όπως είπα, α¬ 
πό τον Ιούνη του 1999 και μετά το Σηάτλ ζήσαμε τερά¬ 
στια ποσοστά κρατικής καταστολής, όλων των ειδών οι 
κρατικές υπηρεσίες έκαναν επιχειρήσεις στους χώρους 
μας. Δεν είναι κάτι καινούριο λοιπόν. 

Μετά τις 11 Σεπτέμβρη, κάποιοι είπαν πως ίσως θα 

Λ 

έπρεπε να σταματήσουμε να μιλάμε για όλα αυτά τα 
τρελά πράγματα και ότι τώρα δεν είναι καιρός για τέ¬ 
τοιες προτεραιότητες, πως είμαστε σε περίοδο κρίσης 
και πρέπει να μιλάμε πιο πρακτικά. Εγώ δεν το βλέπω 
έτσι. Η επίθεση που πραγματοποιεί το σύστημα παγκο- 


σμίως προκαλεί μόνο περισσότερη αντίσταση σ' ολό¬ 
κληρο τον κόσμο. Υπάρχει ένα αυξανόμενο κύμα αντι¬ 
στάσεων. Αυτό πρέπει να το θυμόμαστε. Εντάξει, τα 
γουρούνια είναι παντού, αλλά αυτό δεν είναι κάτι και¬ 
νούριο και επιπλέον σήμερα γίνεται με αποκαλυπτικό 
τρόπο. Έτσι που κινούνται αποκαλύπτεται στα μάτια 
του κόσμου μια ολόκληρη κατάσταση. Αυτή η πραγμα¬ 
τικότητα ωθεί τους ανθρώπους να αγωνιστούν, δεν έ¬ 
χουν άλλη επιλογή. Το θέμα σήμερα τίθεται ως εξής: «ή 
υποτάσσεσαι πλήρως ή αγωνίζεσαι», τα πράγματα γί¬ 
νονται πιο ξεκάθαρα, έτσι ελπίζω τουλάχιστον. 

Είναι εξίσου πιθανό πάντως να συμβαίνει και το αντί¬ 
θετο, να περιορίζεται η οπτική μας, να μιλάμε συνεχώς 
για ασφάλεια, να τους αφήνουμε να υπαγορεύουν εκεί¬ 
νοι τους όρους. Είχαμε τέτοια φαινόμενα ακόμα και μέ¬ 
σα στην ομάδα μας. Στο τελευταίο τεύχος του Ογθθπ 
Α ηθΓοίτγ υπήρχε ένα άρθρο που δεν μου άρεσε και πο¬ 
λύ και το οποίο έλεγε «πρέπει να αλλάξουμε στρατηγι¬ 
κή, να ηρεμήσουμε λίγο, να μην τους δώσουμε ευκαιρί¬ 
ες να κάνουν συλλήψεις». Αυτά φυσικά ισχύουν, αλλά 
εκείνο που ήθελε να πει στην πραγματικότητα ήταν 
πως πρέπει να σταματήσουμε να ασκούμε όλη αυτή 
την κριτική γιατί δεν ζούμε σε μια ιδεατή πραγματικότη¬ 
τα. Εγώ δεν βλέπω κανένα νόημα σ’ αυτό. Εννοώ πως 
αν εγκαταλείψεις μια επιθετική στάση, τότε έχεις χάσει 
ούτως ή άλλως. Πιστεύω πως υπάρχουν πραγματικά 
πολλοί λόγοι αισιοδοξίας και ελπίδας, γιατί η κρίση βα¬ 
θαίνει και αυτό σπρώχνει τους ανθρώπους να σκε- 
φτούν και να δράσουν... Όταν το νερό ιδιωτικοποιείται, 
όπως στη Ν. Αμερική για παράδειγμα, όταν διεξάγονται 
επιχειρήσεις επιβολής των πιο ακραίων συνθηκών ε¬ 
λέγχου, όταν οι βίαιες επιθέσεις γίνονται καθημερινότη¬ 
τα αφήνοντας πίσω τους πτώματα... δεν μπορούν να 
πολεμήσουν σ’ όλα αυτά τα μέτωπα, θα χάσουν, εγώ 
προσωπικά είμαι σίγουρος ότι θα χάσουν και μάλιστα 
σύντομα. Αυτός είναι λόγος να βγούμε προς τα έξω α¬ 
κόμα πιο δυναμικά απ’ ό,τι πριν και όχι πιο συντηρητι¬ 
κά. Δεν γίνεται να κάνουμε πίσω. Το να υποχωρήσου¬ 
με σε μια θέση λιγότερο προκλητική και με λιγότερη φα¬ 
ντασία δεν μας βοηθάει σε τίποτα απολύτως. Δεν λέω 
πως πρέπει να αγνοούμε τι συμβαίνει γύρω μας ούτε 
να αδιαφορούμε. Λέω πως πρέπει να το δούμε ως ευ¬ 
καιρία, γιατί σήμερα οι άνθ,'ωποι μαθαίνουν αυτά που 
όφειλαν να γνωρίζουν εδώ και πολύ καιρό. 

Ξέρεις, η Αμερική έχει χτιστεί πάνω στην άρνηση, 
στην αποφυγή της πραγματικότητας. Η 11η Σεπτέμβρη 
αποτελεί μια τραυματική εμπειρία για τους Αμερικά- 
νους, γιατί η Αμερική δεν είχε δεχτεί ποτέ επίθεση στο 
εσωτερικό της και ζούσαν σ’ ένα δικό τους φανταστικό 



Η συνέντευξη του άοίτη Ζβτζοη δόθηκε στην Κ. με την 
ευκαιρία της παρουσίας του στη Αθήνα για την εκδήλωση 
που οργάνωσαν σύντροφοι στο λόφο του Στρέφη στις 17 
Μάη 02. Η συνέντευξη πραγματοποιήθηκε στον αυτοδιαχει - 
ριζόμενο πολιτιστικό χώρο ΗΛΙΟΤΡΟΠΙΟ στα Εξάρχεια, και 
ευχαριστούμε τον σύντροφο Π. για την όλη βοήθειά του. 

Το τετρασέλιδο ΜΙΑ ΣΥΝΕΝΤΕΥΞΗ ΤΟΥ ύΟΗΝ ΖΕΚΖΑΝ 
κυκλοφόρησε το Σεπτέμβρη του 02 σε 1.500 αντίτυπα, από 
το ΑΝΑΡΧΙΚΟ ΔΕΛΤΙΟ ΑΝΤΙΠΛΗΡΟΦΟΡΗΣΗΣ ΚΑΙ ΔΡΑΣΗΣ, 
ηλεκτρονική διεύθυνση: ν/ντν/.ηβοείΙίθ5.οοτη/3Π3τ_ητ 


Γία οικονομική ενίσχυση, στην Αγροτική τράπεζα, αρ. λο¬ 
γαριασμού: 0110 100 617 068 


κόσμο. Τώρα, ακόμα και μέσα στην Αμερική, οι άνθρω¬ 
ποι αρχίζουν σε έναν βαθμό να μαθαίνουν τις αιτίες 
που οδήγησαν σ’ αυτό που συνέβη, να βλέπουν περί 
τίνος πρόκειται, να καταλαβαίνουν πως αφού κάθε άλ¬ 
λο μέρος στον κόσμο μπορεί να βομβαρδιστεί, το ίδιο ι¬ 
σχύει και για την Αμερική. Αυτά που πίστευαν πως γί¬ 
νονταν μόνο αλλού, τώρα συμβαίνουν κι εδώ: η καρδιά 
της αυτοκρατορίας μπορεί να υποστεί πλήγματα, η ίδια 
η αυτοκρατορία δέχεται επίθεση. Αυτό είναι μια καλή 
αρχή. Μια βάση για να σκεφτεί κανείς πως όλα όσα θε¬ 
ωρούσε δεδομένα μέσα από την παραπληροφόρηση, 
μέσα από τις ανοησίες των ΜΜΕ, δεν είναι αρκετά για 
να του εξηγήσουν τι συνέβη. 

Μια φίλη μου δημοσιογράφος έκδωσε πρόσφατα 
στην Ισπανία ένα πολύ ενδιαφέρον βιβλίο, ο τίτλος του 
είναι ’ΟΙίθαΚΓηΒΐθ ίο ΌΙοό3ΐϊζ3ίϊοη’, με αναφορές σε α¬ 
γώνες ενάντια στην παγκοσμιοποίηση. Μου έλεγε λοι¬ 
πόν πως πριν από μερικά χρόνια θα ήταν αδύνατο να 
βρει εκδοτικό οίκο που να αναλάβει βιβλίο με τέτοιο πε¬ 
ριεχόμενο. Η μεταμοντέρνα κουλτούρα θεωρεί βαρετά 
τέτοια ζητήματα. Αντίθετα τώρα είναι πολύ εύκολο, μέ¬ 
σα σε δύο χρόνια υπάρχει μια δίψα στον κόσμο για τέ¬ 
τοια θέματα και αυτό είναι πολύ ενθαρρυντικό. Σήμερα 
οι άνθρωποι συνειδητοποιούν πόσα πολλά έχουν στε¬ 
ρηθεί, πως τα ΜΜΕ τους κρατούσαν σκόπιμα ηλίθιους. 
Τώρα επιμένουν να καταλάβουν, έχει δημιουργηθεί ένα 
ρήγμα που δεν κλείνει. (...) 

Οταν έπεσαν οι Πύργοι, ένας τύπος στην τηλεόραση 
είπε «Ω, ποιος θα μπορούσε να φανταστεί πως αυτοί 
οι Πύργοι θα εξαφανίζονταν σε λιγότερο από μία ώρα»; 
Και λέω εγώ τώρα, ποιος μπορεί να φανταστεί ότι 
αυτός ο πολιτισμός και ο καπιταλισμός θα εξαφανι¬ 
στούν; Ή ποιος φανταζόταν ότι θα καταρρεύσει η 
ΕΝΠΟΝ, μια από τις μεγαλύτερες επιχειρήσεις στον 
κόσμο, μέσα σε λίγες εβδομάδες; Νομίζω ότι σ’ένα 
βαθμό ο κόσμος έχει αρχίσει να καταλαβαίνει ότι όλ’ αυ¬ 
τά δεν θα κρατήσουν για πάντα. Υπάρχει ένα ρήγμα 
στη νοοτροπία που λέει «αδιαφορούμε για τα πάντα, τα 
αγνοούμε, συνεχίζουμε να καταναλώνουμε και όλα θα 
πάνε καλά, τα υπόλοιπα δεν μας αφορούν»... 

Δεκάδες εκατομμύρια επιβιώνουν με αντικαταθλιπτι¬ 
κά, απόλυτα δυστυχισμένοι και μίζεροι. Αναρωτιούνται 
αν αυτό είναι η ζωή, αν τα παιδιά τους θα είναι ακόμα 

λιγότερο ζωντανά... Αναρωτιούνται αν έχει νόημα όλο 
αυτό, αν είναι κανείς ευτυχισμένος. Εγώ σ’ αυτό βασί¬ 
ζομαι κατά κάποιο τρόπο. Ακόμα και αν δεν ήταν όλα τ’ 
άλλα, είναι η ίδια η καθημερινή ζωή που σε εξωθεί... 
Δεν πιστεύω πως θα συνεχίσουν να το ανέχονται. Αρ¬ 
χίζουν να σκέφτονται πως δεν αξίζει τον κόπο. Σκέφτο¬ 
νται πως ψωνίζουν και συνεχίζουν να ψωνίζουν, αλλά 
γίνονται ακόμα πιο δυστυχισμένοι. Και ποιος τη θέλει 
μια τέτοια ζωή; Ενώ, αντίθετα, είναι πολύ πιο συναρπα¬ 
στικό και περιπετειώδες να κάνεις άλλα πράγματα (γε¬ 
λάει), να ζεις τέλος πάντων μ’ έναν άλλο τρόπο. 

- Πάντως στο να μεταδοθεί αυτή η αισιόδοξη ματιά 
που βλέπει τη θετική σκοπιά, πως ο κόσμος είναι σε α¬ 
ναταραχή, πως παντού ξεσπούν αντιστάσεις, πως τώ¬ 
ρα είναι η στιγμή να επιμείνουμε σ' αυτά που λέμε, συ¬ 
ν εισ έφεραν πολύ οι αμερικάνοι αναρχικοί με την απο- 
φασιστικότητά τους. Μιλάω για το Σεπτέμβρη που κατέ¬ 
βηκαν στη Νέα Υόρκη για τις προγραμματισμένες δια¬ 
δηλώσεις ενάντια στο ΔΝΤ και την Παγκόσμια Τράπεζα, 
την ώρα που άλλοι διοργανωτές των πορειών ακύρω¬ 
ναν τη συμμετοχή τους. Είδαμε τους αναρχικούς του 
μαύρου μπλοκ να κατεβαίνουν στο δρόμο, καίγοντας α¬ 
μερικάνικες σημαίες κόντρα στην πατριωτική υστερία, 
περικυκλωμένοι από μπάτσους... 

ϋΖ: Δεν ήταν κι άσχημα, δεδομένου του κλίματος, το 
οποίο ήταν εξαιρετικά αρνητικό. Στους περισσότερους 
αμερικανούς κυριαρχούσε ο φόβος και συντάσσονταν 
πίσω από το κράτος. Και είναι κατανοητό αυτό, όχι ότι 
το δικαιολογώ, αλλά δεν μπορώ να πω πως δεν το κα¬ 
ταλαβαίνω. Όταν νιώθεις ότι δέχεσαι επίθεση «απ' έ¬ 
ξω», αυτό δεν είναι και προνομιακό πεδίο για να αμφι¬ 
σβητείς πολλά. Δίνεις στην κυβέρνηση την εξουσία να 
τακτοποιήσει τα πράγματα. Το συνηθισμένο που ακούς 
να λένε είναι «κάντε κάτι, σταματήστε το, δεν θέλουμε 
να πεθάνουμε και άντε βομβαρδίστε όλο τον κόσμο αν 
αυτό χρειάζεται για να σωθούμε». Με άλλα λόγια υπήρ¬ 
χε πράγματι μια πολύ αρνητική ατμόσφαιρα, καθόλου 
απελευθερωτική. Γι αυτό ο κόσμος που διαδήλωσε στη 
Νέα Υόρκη αξίζει την αλληλεγγύη μας. αξίζει πολλά. Και 
ας μην ξεχνάμε πως αυτές οι διαδηλώσεις έγιναν πολύ 
κοντά στα ερείπια των Πύργων. Δεν κατάφεραν να 
προκαλέσουν πολλές καταστροφές, αλλά ήταν στο 
δρόμο και αυτό έχει σημασία... 










